section_heading: Dinastija Paleolog-Montferrat
paragraph_text: Nakon što je 1305. godine umro posljednji montferratski markiz iz dinastije Aleramovaca, Ivan I. (1292. – 1305.), vlast u markgrofoviji nasljedio je njegov nećak, Teodor od Montferrata, sin bizantskog cara Andronika II. Paleologa i Irene Montferratske, kćeri montferratskog markiza Vilima VII. († 1292.). Time je ta talijanska markgrofovija prešla pod vlast mlađe linije dinastije Paleologa.